**Felakasztható mécsestartó**

**Hogyan makramézzunk üvegre?**

Alapanyag:

2 mm-es fonal

3x1 méter

17x90 cm

1x70 cm

Elkészítése:

Az első 1 méteres fonalat lazán masnira kötjük az üveg szájára. Azért kell lazán, mert erre fogjuk felhurkolni a szálakat. A két másik szál lesz az akasztó, így azokat egymással szemben felhurkoljuk, és a kettőt a tetején összecsomózzuk.

A 90 cm-es szálakat felhurkoljuk az üveg szájára úgy, hogy kettőt szorosan egymás mellé hurkolunk. Az utolsó, 17. szál párja az üveg szájára kötött szál lesz. Szépen megigazítjuk a felhurkolt szálakat, hogy egyenlő távolság legyen közöttük, majd a szorosan egymás mellett lévő szálakkal elkezdünk laposcsomókat kötni. Haladunk szépen körbe. 6 sort készítünk; fontos, hogy a csomókat ugyanolyan szorosan kössük mindenhol.

A 70 cm-es szállal wrap kötést készítünk. Az üveget felfordítjuk, és az összes szálat egy wrap kötéssel összefogjuk. Ezt a kötést gyakoroltuk már az első szakkörön. A mécsestartó alját tetszőlegesen le is vághatjuk, akár egyenesre, akár különböző hosszúságúra.